ai4bharat/Pralekha huggingface dataset:
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતે સતત ત્રીજા દિવસે 90,000થી વધુ સાજા થયેલા કેસની સંખ્યા નોંધાવી
- સાજા થયેલા કેસની કુલ સંખ્યા 43 લાખની નજીક - વિશ્વમાં સૌથી વધુ
- ભારતનો સાજા થવાનો દર 80% ના સીમાચિહ્નને પાર
- નવા પુષ્ટિ થયેલા કેસમાં 76% કેસ 10 રાજ્યો / કેન્દ્રશાસિત પ્રદેશોમાં કેન્દ્રિત છે
- છેલ્લા 24 કલાકમાં 93,356 દર્દીઓને રજા આપવામાં આવી હતી.

Press Information Bureau
Ministry of Information and Broadcasting
Government of India
ભારતે સતત ત્રીજા દિવસે 90,000થી વધુ સાજા થયેલા કેસની સંખ્યા નોંધાવી, સાજા થયેલા કેસની કુલ સંખ્યા 43 લાખની નજીક - વિશ્વમાં સૌથી વધુ, ભારતનો સાજા થવાનો દર 80% ના સીમાચિહ્નને પાર
વધુ વિગતો માટે : https://pib.gov.in/PressReleseDetail.aspx?PRID=1657163
કોવિડ-19 અપડેટ, નવા પુષ્ટિ થયેલા કેસમાં 76% કેસ 10 રાજ્યો / કેન્દ્રશાસિત પ્રદેશોમાં કેન્દ્રિત છે
વધુ વિગતો માટે : https://pib.gov.in/PressReleseDetail.aspx?PRID=1657187
પ્રધાનમંત્રીએ બિહારમાં અંદાજે રૂપિયા 14000 કરોડની કિંમતની રાષ્ટ્રીય ધોરીમાર્ગ પરિયોજનાઓનો શિલાન્યાસ કર્યો
વધુ વિગતો માટે : https://pib.gov.in/PressReleseDetail.aspx?PRID=1657251
બિહારમાં ઇન્ફ્રાસ્ટ્રક્ચર પરિયોજનાઓના લોકાર્પણ પ્રસંગે પ્રધાનમંત્રીના સંબોધનનો મૂળપાઠ
વધુ વિગતો માટે : https://pib.gov.in/PressReleseDetail.aspx?PRID=1657261
કોવિડ-19 રોગચાળા દરમિયાન એલપીજી સિલિન્ડરોનું વિતરણ
વધુ વિગતો માટે : https://pib.gov.in/PressReleseDetail.aspx?PRID=1657206
પ્રધાનમંત્રીએ સંસદમાં કૃષિ વિધેયક પસાર થવા બદલ શુભેચ્છા પાઠવી
વધુ વિગતો માટે : https://pib.gov.in/PressReleasePage.aspx?PRID=1656953
કોવિડ -19 રોગચાળા દરમિયાન તબીબી કચરો વ્યવસ્થાપન
વધુ વિગતો માટે : https://pib.gov.in/PressReleseDetail.aspx?PRID=1657067
કોવિડ -19 રોગચાળા દરમિયાન તબીબી કચરાનું વ્યવસ્થાપન
વધુ વિગતો માટે : https://pib.gov.in/PressReleasePage.aspx?PRID=1657061
બાળ રસીકરણ કાર્યક્રમો પર રોગચાળાની અસર
વધુ વિગતો માટે : https://pib.gov.in/PressReleasePage.aspx?PRID=1657055
સી.એ.પી.એફ.માં કોવિડ -19 કેસ
વધુ વિગતો માટે : https://pib.gov.in/PressReleasePage.aspx?PRID=1656968
ફાર્મિંગ સેક્ટર પર રોગચાળાની અસર
વધુ વિગતો માટે : https://pib.gov.in/PressReleseDetail.aspx?PRID=1657224
કોવિડ -19 માટે આયુર્વેદિક દવાઓ અંગે પ્રોટોકોલ
વધુ વિગતો માટે : https://www.pib.gov.in/PressReleasePage.aspx?PRID=1656377
રોગચાળા સંબંધિત માનસિક બીમારીના કેસમાં વધારો
વધુ વિગતો માટે : https://pib.gov.in/PressReleasePage.aspx?PRID=1657053
ભારતીય દવાઓની પ્રણાલીને પ્રોત્સાહન આપવા સરકારે લીધેલા પગલાં
વધુ વિગતો માટે : https://www.pib.gov.in/PressReleasePage.aspx?PRID=1656379
રવિવાર સંવાદ -૨ માં ડૉ. હર્ષ વર્ધને સોશિયલ મીડિયા યુઝર્સ સાથે સંવાદ કર્યો
વધુ વિગતો માટે : https://pib.gov.in/PressReleasePage.aspx?PRID=1656944
વાણિજ્ય અને ઉદ્યોગ મંત્રીએ 12 રાજ્ય / કેન્દ્રશાસિત પ્રદેશો સાથે વિચાર વિમર્શ કર્યો અને ઓક્સિજન ઉપલબ્ધતા અને વપરાશ સહિત કોવિડ વ્યવસ્થાપનની સમીક્ષા કરી
વધુ વિગતો માટે : : https://www.pib.gov.in/PressReleasePage.aspx?PRID=1656677
FACT CHECK
(Visitor Counter : 151
ચૂંટણી આયોગ
ભારતીય ચૂંટણી પંચે કલમ 324 હેઠળ અધિકારોનો ઉપયોગ કરીને ચૂંટણીની આદર્શ આચારસંહિતા દરમિયાન કોઈપણ બાયોપિક / પબ્લિસિટીનાં પ્રદર્શન પર પ્રતિબંધ મૂક્યો
નવી દિલ્હી, 10-04-2019
ભારતીય ચૂંટણી પંચે આજે ઇલેક્ટ્રોનિક મીડિયામાં એક પ્રતિબંધિત પ્રદર્શનનો આદેશ જાહેર કર્યો હતો, જેમાં બાયોગ્રાફી/હેજિયોગ્રાફી પ્રકારની કોઈપણ સિનેમેટોગ્રાફ બાયોપિક કે પબ્લિસિટી સામગ્રી સામેલ છે, જેનો ઉદ્દેશ કોઈપણ રાજકીય પક્ષનાં ઉદ્દેશોમાં પૂરક બનવાનો હોય કે કોઈ વ્યક્તિ સાથે સંબંધિત હોય.
આ આદેશની કોપીની લિન્ક અહીં છે
(Visitor Counter : 216
પ્રધાનમંત્રીનું કાર્યાલય
પ્રધાનમંત્રીએ શ્રી દરબાર સાહિબના ભૂતપૂર્વ મુખ્ય ગ્રંથી સિંઘ સાહિબ જ્ઞાની જગતાર સિંહજીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ શ્રી દરબાર સાહિબના ભૂતપૂર્વ મુખ્ય ગ્રંથી સિંઘ સાહિબ જ્ઞાની જગતાર સિંહજીના નિધન પર ઊંડો શોક વ્યક્ત કર્યો છે.
X પોસ્ટની શ્રેણીમાં, પ્રધાનમંત્રી કહ્યું;
“શ્રી દરબાર સાહિબના ભૂતપૂર્વ મુખ્ય ગ્રંથી સિંઘ સાહિબ જ્ઞાની જગતાર સિંહજીના નિધનથી વ્યથિત છું. તેમને તેમના સમૃદ્ધ જ્ઞાન અને ગુરુ સાહેબોની દ્રષ્ટિને અનુરૂપ માનવતાની સેવા કરવાના પ્રયત્નો માટે યાદ કરવામાં આવશે. તેમના પરિવાર અને પ્રશંસકો પ્રત્યે સંવેદના.”
“ਸ੍ਰੀ ਦਰਬਾਰ ਸਾਹਿਬ ਦੇ ਸਾਬਕਾ ਹੈੱਡ ਗ੍ਰੰਥੀ ਸਿੰਘ ਸਾਹਿਬ ਗਿਆਨੀ ਜਗਤਾਰ ਸਿੰਘ ਜੀ ਦੇ ਅਕਾਲ ਚਲਾਣੇ ਤੇ ਦੁਖੀ ਹਾਂ। ਉਨ੍ਹਾਂ ਨੂੰ ਓਹਨਾ ਦੇ ਭਰਪੂਰ ਗਿਆਨ ਅਤੇ ਗੁਰੂ ਸਾਹਿਬਾਂ ਦੀਆਂ ਸੀਖ਼ਾਂ ਦੇ ਅਨੁਸਾਰ ਮਨੁੱਖਤਾ ਦੀ ਸੇਵਾ ਕਰਨ ਦੇ ਯਤਨਾਂ ਲਈ ਯਾਦ ਕੀਤਾ ਜਾਵੇਗਾ। ਉਨ੍ਹਾਂ ਦੇ ਪਰਿਵਾਰ ਅਤੇ ਪ੍ਰਸ਼ੰਸਕਾਂ ਨਾਲ ਹਮਦਰਦੀ।”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રસાયણ અને ખાતર મંત્રાલય
કોવિડ-19ના કારણે દેશવ્યાપી લૉકડાઉન હોવા છતાં નેશનલ ફર્ટિલાઇઝર લિમિટેડ  ખેડૂત સમુદાયને પૂરતા પ્રમાણમાં ખાતર પૂરું પાડવા 100 ટકા ક્ષમતા સાથે કામ કરે છે
NFL ખેડૂતોને વિના અવરોધે યુરિયા ખાતર ઉપલબ્ધ કરાવે છે
[5:51 pm, 14/04/2020] Rushi Pandya Translator: ભારત સરકારના રસાયણ અને ખાતર મંત્રાલય અંતર્ગત આવતી અગ્રણી ખાતર કંપની, નેશનલ ફર્ટિલાઇઝર લિમિટેડ  અત્યારે દેશભરમાં કોવિડ-19ના કારણે લૉકડાઉનનો અમલ હોવા છતાં પણ ખેડૂત સમુદાયને પૂરતા પ્રમાણમાં ખાતરનો જથ્થો મળી રહે તે સુનિશ્ચિત કરી રહી છે.
NFLના ચેરમેન અને પ્રબંધ નિદેશક શ્રી મનોજ મિશ્રાએ જણાવ્યું હતું કે, નાંગલ, ભટીંડા અને પાણીપતમાં તેમજ વિજયપુર પ્લાન્ટના બે એકમોમાં ઉત્પાદન કામગીરી પૂરજોશમાં ચાલી રહી છે. આ પાંચેય પ્લાન્ટ્સ દરરોજ 11 હજાર મેટ્રિક ટન ખાતરના જથ્થાનું ઉત્પાદન કરી રહ્યા છે અને નિયમિત ધોરણે બજારમાં તેને રવાના કરવામાં આવે છે.
મુશ્કેલીના સમયમાં પણ NFL આ પ્લાન્ટ્સમાં શ્રેષ્ઠ પ્રકારે તમામ કામગીરીઓ ચલાવે છે તે ખૂબ મોટી સફળતા છે. ખાસ કરીને દેશમાં ખેડૂત સમુદાય પ્રત્યે સરકારની કટિબદ્ધતા પૂર્ણ કરવા માટે થઇ રહેલા આ પ્રયાસો ખૂબ નોંધનીય છે.
ભારત સરકારે આવશ્યક ચીજવસ્તુ અધિનિયમ હેઠળ દેશમાં ખાતરોના પ્લાન્ટ્સના પરિચાલનની મંજૂરી આપી છે જેથી કૃષિ ક્ષેત્ર પર લૉકડાઉનની વિપરિત અસર પડે નહીં અને આગામી ખરીફ પાકની મોસમ માટે ખેડૂતોને પૂરતા પ્રમાણમાં ખાતર મળી રહે.
આ પ્લાન્ટ્સમાં લોડિંગ અને અનલોડિંગ, રવાનગી અને વિતરણ કામગીરી પૂરજોશમાં ચાલી રહી હોવા છતાં પણ કોવિડ-19નો ફેલાવો ટાળવા માટે તકેદારીઓનું પાલન કરવામાં કોઇ જ બાંધછોડ કરવામાં આવતી નથી. તમામ એકમોમાં વિશેષ ટાસ્ક ફોર્સની રચના કરવામાં આવી છે જેથી કોવિડ-19નો ફેલાવો રોકવા માટે પૂરતા પ્રમાણમાં નિવારાત્મક પગલાં લઇ શકાય. આ પ્લાન્ટ્સના પરિસરમાં કામ કરતા તમામ શ્રમિકો અને તમામ સ્ટાફને માસ્ક આપવામાં આવે છે. તેઓ વારંવાર હાથ ધોવે તેની પણ ખાતરી કરવામાં આવે છે.
NFL અને તેના કર્મચારીઓ કોરોના વાયરસનો ફેલાવો રોકવામાં સરકારના પ્રયાસોમાં પણ મદદ કરી રહ્યા છે, આ માટે તેઓ જરૂરિયાતમંદ લોકોને ભોજન અને દવાઓ જેવી આવશ્યક વસ્તુઓના વિતરણની પ્રવૃત્તિઓમાં ભાગ લઇ રહ્યા છે. તેમણે PM CARES ભંડોળમાં તેમની એક મહિનાના પગારનું પણ યોગદાન આપ્યું છે.
(Visitor Counter : 132
પ્રધાનમંત્રીનું કાર્યાલય
UAEના રાષ્ટ્રપતિ સાથે પ્રધાનમંત્રી શ્રીની મુલાકાત
પ્રધાનમંત્રીએ 15 જુલાઇ 2023ના રોજ અબુ ધાબીમાં પ્રતિનિધિમંડળ સ્તર પર UAEના પ્રમુખ અને અબુ ધાબીના શાસક મહામહિમ શેખ મોહમ્મદ બિન ઝાયેદ અલ નાહયાન સાથે મુલાકાત કરી અને વન-ઓન-વન વાટાઘાટો કરી.
બંને નેતાઓએ વેપાર અને રોકાણ, ફિનટેક, ઊર્જા, રિન્યુએબલ્સ, ક્લાઈમેટ એક્શન, ઉચ્ચ શિક્ષણ અને લોકો વચ્ચેના સંબંધો સહિત દ્વિપક્ષીય ભાગીદારીના વિવિધ પરિમાણોને આવરી લેતી વ્યાપક ચર્ચાઓ કરી હતી. ચર્ચામાં પ્રાદેશિક અને વૈશ્વિક મુદ્દાઓને પણ આવરી લેવામાં આવ્યા હતા.
બંને નેતાઓ ત્રણ મહત્વપૂર્ણ દસ્તાવેજોની આપ-લેના સાક્ષી બન્યા:
ક્રોસ બોર્ડર વ્યવહારો માટે સ્થાનિક કરન્સી ના ઉપયોગને પ્રોત્સાહન આપવા માટે ફ્રેમવર્કની સ્થાપના માટે RBI અને UAE સેન્ટ્રલ બેંક વચ્ચે એમઓયુ
આરબીઆઈ અને યુએઈ સેન્ટ્રલ બેંક વચ્ચે તેમની ચુકવણી અને મેસેજિંગ સિસ્ટમને એકબીજા સાથે જોડવા પર દ્વિપક્ષીય સહયોગ માટે એમઓયુ
ભારતના શિક્ષણ મંત્રાલય, શિક્ષણ અને જ્ઞાન વિભાગ, અબુ ધાબી અને આઈઆઈટી દિલ્હી વચ્ચે આઈઆઈટી દિલ્હી - અબુ ધાબી, યુએઈની સ્થાપનાના આયોજન માટે એમઓયુ
બેઠક બાદ સંયુક્ત નિવેદન બહાર પાડવામાં આવ્યું હતું. ક્લાઈમેટ ચેન્જ પર એક અલગ સંયુક્ત નિવેદન પણ બહાર પાડવામાં આવ્યું હતું.
YP/GP/JD
(
પ્રધાનમંત્રીનું કાર્યાલય
પ્રધાનમંત્રીના મુખ્ય સચિવે કોરોના વાયરસ રોગચાળા પર ઉચ્ચ સ્તરીય બેઠકની અધ્યક્ષતા કરી
પ્રધાનમંત્રી શ્રી નરેન્દ્ર મોદીની સૂચના અનુસાર પ્રધાનમંત્રીના મુખ્ય સચિવ ડૉ. પી કે મિશ્રાએ ચીનમાં ફાટી નીકળેલા કોરોના વાયરસ પર ઉચ્ચ સ્તરીય બેઠકની અધ્યક્ષતા કરી હતી.
આ બેઠક દરમિયાન અધિકારીઓએ મુખ્ય સચિવને કોરોનો વાયરસના પ્રસાર સાથે સંલગ્ન તાજા ઘટનાક્રમો, તૈયારી અને રિસ્પોન્સ પગલાંઓ વિશે જાણકારી આપી હતી.
આરોગ્ય અને કુટુંબ આરોગ્ય મંત્રાલયે હોસ્પિટલની તૈયારી, પ્રયોગશાળાની તૈયારી, રેપિડ રિસ્પોન્સ ટીમની ક્ષમતા નિર્માણ માટે હાથ ધરવામાં આવેલા પગલાં તથા મંત્રાલય દ્વારા હાથ ધરવામાં આવેલી વિસ્તૃત નિરીક્ષણ કામગીરી પર મુખ્ય સચિવને ટૂંકમાં જાણકારી આપવામાં આવી હતી.
મુખ્ય સચિવે નાગરિક ઉડ્ડયન મંત્રાલય જેવા અન્ય મંત્રાલયો દ્વારા નિવારણાત્મક પગલાંની સમીક્ષા પણ કરી હતી.
અધિકારીઓએ મુખ્ય સચિવને ખાતરી આપી હતી કે, આરોગ્ય અને કુટુંબ કલ્યાણ મંત્રાલયે અન્ય વિવિધ કેન્દ્રીય મંત્રાલયો તેમજ રાજ્ય સરકારો અને કેન્દ્રશાસિત પ્રદેશો સાથે ગાઢ સંકલન સ્થાપીને સ્થિતિ પર નજર રાખવામાં આવી રહી છે.
અત્યાર સુધી 7 આંતરરાષ્ટ્રીય એરપોર્ટ પર 115 ફ્લાઇટમાંથી 20,000 લોકોની ચકાસણી કરવામાં આવી છે. સમગ્ર દેશમાં નેશનલ ઇન્સ્ટિટ્યૂટ ઑફ વાયરોલોજી પ્રયોગશાળાઓ વાયરસનું પરીક્ષણ કરવા સંપૂર્ણપણે સજ્જ છે. તમામ રાજ્ય અને જિલ્લા આરોગ્ય સત્તામંડળોને સતર્ક કરવામાં આવ્યાં છે અને તેમને જોડવામાં આવ્યાં છે.
કેબિનેટ સેક્રેટરી શ્રી રાજીવ ગૌબા, ગૃહ મંત્રાલયનાં સચિવ શ્રી અજય કુમાર ભલ્લા, વિદેશ મંત્રાલયનાં સચિવ શ્રી વિજય ગોખલે, સંરક્ષણ મંત્રાલયનાં સચિવ શ્રી અજય કુમાર, આરોગ્ય અને પરિવાર કલ્યાણ મંત્રાલયનાં સચિવ શ્રીમતી પ્રીતિ સુદાન, નાગરિક ઉડ્ડયન મંત્રાલયનાં સચિવ શ્રી પ્રદીપ સિંહ ખરોલા તેમજ અન્ય કેટલાંક ટોચનાં અધિકારીઓ બેઠકમાં હાજર હતા.
RP
(Visitor Counter : 205
ગૃહ મંત્રાલય
કેન્દ્ર સરકારે પશ્ચિમ બંગાળની રાજ્ય સરકારને કોવિડ-19 સામે લડવા માટે રાજ્યમાં લોકડાઉનના ઉપાયોના અમલીકરણની સમીક્ષા અને સ્થળ પર આકલન કરવા ગયેલી સંબંધિત કેન્દ્રીય ટીમોના કામમાં અવરોધ ઊભો ન કરવાની સૂચના આપી
કેન્દ્ર સરકારે પશ્ચિમ બંગાળાની સરકારને કોવિડ-19 સામે લડવા માટે રાજ્યમાં લોકડાઉનના ઉપાયોના અમલીકરણની સમીક્ષા કરવા અને સ્થળ પર આકલન કરવા સાથે સંબંધિત કેન્દ્રીય ટીમોના કામમાં અવરોધ પેદા ન કરવાની સૂચના આપી છે.
આ બાબત ગૃહ મંત્રાલયની ધ્યાનમાં લાવવામાં આવી હતી કે, કોલકાતા અને જલપાઈગુડી એમ બંને જગ્યાએ આંતર-મંત્રાલય કેન્દ્રીય ટીમો ને રાજ્ય અને સ્થાનિક વહીવટીતંત્રના અધિકારીઓ પાસેથી અપેક્ષિત સાથસહકાર મળતો નથી. એવું જણાવવામાં આવ્યું છે કે, આ ટીમોને, ખાસ કરીને કોઈ પણ સ્થળની મુલાકાત લેવા, સ્વાસ્થ્ય ક્ષેત્રના વ્યાવસાયિકો સાથે વાતચીત કરવા અને વાસ્તવિક સ્થિતિનું મૂલ્યાંકન કરવાથી અટકાવવામાં આવી છે. એટલે આ પ્રવૃત્તિ દ્વારા કટોકટી વ્યવસ્થાપન ધારા, 2005 અંતર્ગત કેન્દ્ર સરકાર દ્વારા જાહેર થયેલા આદેશો અને ભારતની સર્વોચ્ચ અદાલતના સમાન રીતે બાધ્યકારી સૂચનાનો અમલમાં અવરોધ નાંખવામાં આવ્યો છે.
કેન્દ્રીય ગૃહ મંત્રાલય એ ઓળખ કરેલા કેટલાંક જિલ્લાઓમાં પ્રવર્તમાન સ્થિતિનું સ્થાન પર મૂલ્યાંકન કર્યા પછી લોકડાઉનના ઉપાયોના અમલીકરણની સમીક્ષા કરવા માટે 19 એપ્રિલ, 2020ના રોજ પશ્ચિમ બંગાળમાં રાજ્યોમાં બે આઇએમસીટીની નિમણૂક કરવામાં આવી હતી. આ ટીમોમાં સરકારી સ્વાસ્થ્ય નિષ્ણાતો અને રાષ્ટ્રીય આપત્તિ વ્યવસ્થાપન સત્તામંડળ ના અધિકારી પણ સામેલ છે, જેની કુશળતાનો ઉપયોગ કોવિડ-19 રોગચાળાનો સામનો કરવા માટે રાજ્ય સરકાર દ્વારા કરી શકાશે.
આ ટીમોની નિમણૂક આપત્તિ વ્યવસ્થાપન ધારા, 2005ની કલમ 35 અંતર્ગત કેન્દ્ર સરકારને સુપરત કરાયેલા અધિકારો હેઠળ થઈ છે. આ ધારો અને કલમ કેન્દ્ર સરકારને આ પ્રકારનાં તમામ ઉપાયો અજમાવવા માટે અધિકૃત કરે છે, જે આપત્તિ નિવારણ માટે જરૂરી કે આવશ્યક છે. સર્વોચ્ચ અદાલતે પણ 31 માર્ચ, 2020ના રોજ પોતાના આદેશમાં આ વાત પર ભાર મૂક્યો હતો કે, રાજ્ય સરકારો જાહેર સુરક્ષાના હિતમાં ભારત સરકાર દ્વારા જાહેર થયેલા સૂચનો અને આદેશોનું પ્રમાણિકપણે અક્ષરશઃ પાલન કરશે. એને ધ્યાનમાં રાખીને રાજ્ય સરકારો પર કોવિડ-19ના પ્રસારને નિયંત્રણમાં લેવાની બાધ્યતા લાગુ કરવામાં આવી છે, જેનું નિશ્ચિત રીતે કડક પાલન કરવું પડશે.
એટલે ગૃહ મંત્રાલયે પશ્ચિમ બંગાળની સરકારને સૂચના આપી છે કે, ગૃહ મંત્રાલયના 19 એપ્રિલ, 2020ના આદેશોનું પાલન કરે અને આઈએમસીટીને સુપરત કરવામાં આવેલી જવાબદારી અદા કરવા તમામ જરૂરી વ્યવસ્થાપન કરે, જેમ એમને અગાઉનાં આદેશમાં સુપરત કરવામાં આવી હતી.
પશ્ચિમ બંગાળને મોકલેલા અધિકૃત પત્રને જોવા માટે અહીં ક્લિક કરો
GP/DS
(Visitor Counter : 212
પ્રધાનમંત્રીનું કાર્યાલય
પ્રધાનમંત્રી રોજગાર મેળા હેઠળ, 22મી નવેમ્બરના રોજ લગભગ 71,000 નિમણૂક પત્રોનું વિતરણ કરશે
પ્રધાનમંત્રી કર્મયોગી પ્રારંભ મોડ્યુલ પણ લોન્ચ કરશે - તમામ નવી નિમણૂકો માટે ઓનલાઈન ઓરિએન્ટેશન કોર્સ
પ્રધાનમંત્રી શ્રી નરેન્દ્ર મોદી રોજગાર મેળા હેઠળ, 22મી નવેમ્બરે સવારે 10:30 વાગ્યે વીડિયો કોન્ફરન્સિંગ દ્વારા લગભગ 71,000 જેટલા નિમણૂક પત્રોનું વિતરણ કરશે. આ પ્રસંગે પ્રધાનમંત્રી આ નિયુક્તિ મેળવનારાઓને પણ સંબોધન કરશે.
રોજગાર મેળો એ રોજગાર સર્જનને સર્વોચ્ચ અગ્રતા આપવાની પ્રધાનમંત્રીની પ્રતિબદ્ધતાની પરિપૂર્ણતા તરફનું એક પગલું છે. રોજગાર મેળા વધુ રોજગાર નિર્માણમાં ઉત્પ્રેરક તરીકે કામ કરશે અને યુવાનોને તેમના સશક્તિકરણ અને રાષ્ટ્રીય વિકાસમાં સીધી ભાગીદારી માટે અર્થપૂર્ણ તકો પ્રદાન કરશે તેવી અપેક્ષા છે. અગાઉ ઓક્ટોબરમાં રોજગાર મેળા હેઠળ 75,000 નવા નિમણૂંક પામેલાઓને નિમણૂક પત્રો આપવામાં આવ્યા હતા.
નવી નિમણૂકોને નિમણૂક પત્રોની ભૌતિક નકલો સમગ્ર દેશમાં 45 સ્થળોએ  સોંપવામાં આવશે. અગાઉ ભરેલી જગ્યાઓ ઉપરાંત શિક્ષકો, લેક્ચરર, નર્સ, નર્સિંગ ઓફિસર, ડોક્ટર, ફાર્માસિસ્ટ, રેડિયોગ્રાફર અને અન્ય ટેકનિકલ અને પેરામેડિકલની જગ્યાઓ પણ ભરવામાં આવી રહી છે. વિવિધ કેન્દ્રીય સશસ્ત્ર પોલીસ દળો  માં ગૃહ મંત્રાલય દ્વારા નોંધપાત્ર સંખ્યામાં જગ્યાઓ ભરવામાં આવી રહી છે.
પ્રધાનમંત્રી કર્મયોગી પ્રારંભ મોડ્યુલ પણ લોન્ચ કરશે. મોડ્યુલ એ વિવિધ સરકારી વિભાગોમાં તમામ નવી નિમણૂકો માટે ઓનલાઈન ઓરિએન્ટેશન કોર્સ છે. તેમાં સરકારી નોકરો માટે આચારસંહિતા, કાર્યસ્થળની નૈતિકતા અને અખંડિતતા, માનવ સંસાધન નીતિઓ અને અન્ય લાભો અને ભથ્થાઓનો સમાવેશ થશે જે તેમને નીતિઓ સાથે અનુકૂળ થવામાં અને નવી ભૂમિકાઓમાં સરળતાથી સંક્રમણ કરવામાં મદદ કરશે. તેઓને તેમના જ્ઞાન, કૌશલ્યો અને યોગ્યતાઓને વધારવા માટે igotkarmayogi.gov.in પ્લેટફોર્મ પર અન્ય અભ્યાસક્રમો શોધવાની તક પણ મળશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ એશિયન ગેમ્સમાં મહિલા રેગુ ઈવેન્ટમાં બ્રોન્ઝ જીતવા બદલ સેપાક ટેકરો ટીમની પ્રશંસા કરી
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં મહિલા રેગુ ઈવેન્ટમાં બ્રોન્ઝ જીતવા બદલ સેપાક ટેકરો ટીમના પ્રદર્શનની પ્રશંસા કરી હતી.
X પોસ્ટમાં, પ્રધાનમંત્રી શ્રીએ કહ્યું;
“એશિયન ગેમ્સમાં વિમેન્સ રેગુ ઈવેન્ટમાં બ્રોન્ઝ જીતવા બદલ આપણી સેપક ટાકરા ટીમને અભિનંદન! તેમની અસાધારણ કૌશલ્ય અને અતૂટ નિશ્ચય આંતરરાષ્ટ્રીય મંચ પર તેજસ્વી રીતે ચમક્યા છે. ભારત આ નોંધપાત્ર સિદ્ધિની ઉજવણી કરે છે!”
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 200.11 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 6.32 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,00,11,41,975
|
|
બાકી ઉપલબ્ધ
|
|
6,32,12,400
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 200.11 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 6.32 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 124
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય બાળ પુરસ્કાર – 2019નાં વિજેતાઓ સાથે વાતચીત કરી
પ્રધાનમંત્રી શ્રી નરેન્દ્ર મોદી આજે પ્રધાનમંત્રી રાષ્ટ્રીય બાળ પુરસ્કાર 2019નાં વિજેતાઓને મળ્યાં અને તેમની સાથે વાતચીત કરી હતી.
બાળકોએ વિગતવાર તેમની વિશેષ સિદ્ધિ વર્ણવી હતી અને તેમની પ્રેરક વાતો જણાવી હતી.
પ્રધાનમંત્રીએ તેમની સફળતા બદલ પુરસ્કાર વિજેતાઓની પ્રશંસા કરી તેમને અભિનંદન પાઠવ્યા હતા.
તેમણે જણાવ્યું હતું કે, આ પુરસ્કાર બાળકોની પ્રતિભાને ઓળખવા માટેનો અવસર પ્રદાન કરે છે અને અન્ય બાળકોને પ્રેરણા પૂરી પાડે છે.
પ્રધાનમંત્રીએ આ અસાધારણ પ્રતિભા ધરાવતા બાળકોને પ્રકૃતિ સાથે જોડાયેલા રહેવા અપીલ આપી હતી.
પ્રધાનમંત્રીએ બાળકો સાથે થોડી હળવી અને અનૌપચારિક ક્ષણો માણી હતી અને બાળકોએ તેમને ઑટોગ્રાફ માટે વિનંતી કરી હતી
પૃષ્ઠભૂમિ
રાષ્ટ્રીય બાળ પુરસ્કાર બે શ્રેણીમાં આપવામાં આવે છેઃ બાળ શક્તિ પુરસ્કાર, જે વ્યક્તિગત રીતે બાળકોને આપવામાં આવે છે અને બાળ કલ્યાણ પુરસ્કાર, જે બાળકો માટે કાર્યરત સંસ્થાઓ/વ્યક્તિઓને એનાયત થાય છે.
ચાલુ વર્ષે બાળ શક્તિ પુરસ્કાર માટે કુલ 783 અરજીઓ મળી હતી. મહિલા અને બાળ વિકાસ મંત્રાલયે નવાચાર, કેળવણી, રમતગમત, કળા અને સંસ્કૃતિ, સામાજિક સેવા અને સાહસિકતાની શ્રેણી અંતર્ગત બાળ શક્તિ પુરસ્કાર માટે 26 બાળકોની પસંદગી કરી હતી. રાષ્ટ્રીય પસંદગી સમિતિએ બાળ કલ્યાણ પુરસ્કાર માટે 2 વ્યક્તિગત અને 3 સંસ્થાઓની પસંદગી પણ કરી હતી.
NP/J.Khunt/GP/RP
(Visitor Counter : 170
રાષ્ટ્રપતિ સચિવાલય
ભારતના રાષ્ટ્રપતિએ દાદરા અને નગર હવેલી તથા દમણ અને દીવની વિવિધ વિકાસ પરિયોજનાઓનો શિલાન્યાસ/ઉદઘાટન કર્યાં
ભારતના રાષ્ટ્રપતિ શ્રી રામનાથ કોવિંદે આજે  દમણમાં યોજાયેલા એક સમારંભમાં દાદરા અને નગર હવેલી તથા દમણ અને દીવની વિવિધ વિકાસ પરિયોજનાઓનો શિલાન્યાસ/ઉદઘાટન કર્યાં હતા.
આ પ્રસંગે વાત કરતાં રાષ્ટ્રપતિએ જણાવ્યું હતું કે રાષ્ટ્રપતિ તરીકે દાદરા અને નગર હવેલી તથા દમણ અને દીવની તેમની આ પ્રથમ મુલાકાત છે અને તેમણે જનકલ્યાણ અને વિકાસ યોજનાઓના ઉદ્ઘાટનમાં ઉપસ્થિત રહેવા બદલ ખુશી વ્યક્ત કરી હતી. તેમણે એવો વિસ્વાસ વ્યક્ત કર્યો હતો કે આ પ્રોજેકટ મારફતે આ કેન્દ્ર શાસિત પ્રદેશોના વિકાસને નવી ઊર્જા અને ગતિશીલતા હાંસલ થશે.
રાષ્ટ્રપતિએ જણાવ્યું હતું કે ભારત સરકાર અને કેન્દ્ર શાસિત પ્રદેશોના વહિવટીતંત્રએ લોકોના કલ્યાણ અને પ્રગતી માટે વ્યાપક પ્રયાસો કર્યા છે, હવે તમામ નાગરિકોની એ જવાબદારી રહે છે કે પોતાની ફરજો પ્રત્યે સભાન અને સમર્પિત રહેવુ જોઈએ. તેમણે રાષ્ટ્રના હિતમાં ઊર્જા અને ઉત્સાહ સાથે કામ કરવુ જોઈએ.
ત્યાર પછી સાંજે રાષ્ટ્રપતિ મોડી દમણ જેટ્ટી ખાતેથી જામપોર બીચ સુધીના જામપોર સી ફ્રન્ટ રોડનુ અને દમણમાં આયુષ્યમાન ભારત વેલનેસ સેન્ટરનુ ઉદઘાટન કરશે.
(Visitor Counter : 135
પ્રધાનમંત્રીનું કાર્યાલય
પ્રધાનમંત્રીએ જાણીતા શિક્ષણવિદ્ બાબા ઈકબાલ સિંહજીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા શિક્ષણવિદ્ બાબા ઈકબાલ સિંહજીના નિધન પર ઊંડો શોક વ્યક્ત કર્યો છે.
એક ટ્વિટમાં, પ્રધાનમંત્રીએ કહ્યું;
"બાબા ઈકબાલ સિંહજીના નિધનથી દુઃખી છું. યુવાનોમાં શિક્ષણ વધારવાના તેમના પ્રયાસો માટે તેમને યાદ કરવામાં આવશે. તેમણે સામાજિક સશક્તીકરણને આગળ વધારવા માટે અથાક કામ કર્યું. આ દુઃખદ ઘડીમાં મારા વિચારો તેમના પરિવાર અને પ્રશંસકો સાથે છે. વાહેગુરુ તેમના આત્માને આશીર્વાદ આપે."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
પ્રધાનમંત્રીનું કાર્યાલય
પ્રધાનમંત્રીની અધ્યક્ષતામાં કોવિડ-19 મહામારી સંબંધિત તૈયારીઓની સમીક્ષા માટે બેઠક યોજાઇ
માનનીય પ્રધાનમંત્રી શ્રી નરેન્દ્ર મોદીએ આજે દેશમાં કોવિડ-19 મહામારીની સ્થિતિની સમીક્ષા કરી હતી. આ સમીક્ષા બેઠકમાં અન્ય લોકો ઉપરાંત, માનનીય કેન્દ્રીય ગૃહમંત્રી શ્રી અમિત શાહ, કેન્દ્રીય આરોગ્ય અને પરિવાર કલ્યાણમંત્રી ડૉ. હર્ષવર્ધન, નીતિ આયોગના સભ્ય, કેબિનેટ સચિવ અને ભારત સરકારના અન્ય વરિષ્ઠ અધિકારીઓ ઉપસ્થિત રહ્યા હતા.
પ્રધાનમંત્રીએ દેશના વિવિધ ભાગોમાં કોવિડ-19 મહામારીની સ્થિતિ જાણી હતી અને વિવિધ રાજ્યો દ્વારા કરવામાં આવેલી તૈયારીઓની પણ માહિતી મેળવી હતી. પ્રધાનમંત્રીએ નિર્દેશો આપ્યા હતા કે, આપણે ચોક્કસપણે વ્યક્તિગત સ્વચ્છતા અને સાર્વજનિક સ્થળોએ સામાજિક શિસ્તનું પાલન કરવાની જરૂરિયાતોનું વારંવાર પુનરાવર્તન કરવું જોઇએ. કોવિડ અંગે લોકોમાં જાગૃતિનો વ્યાપકરૂપે પ્રચાર કરવો જોઇએ અને સંક્રમણને ફેલાતું રોકવા માટે સતત પ્રયાસો ચાલુ રાખવા જોઇએ. તેમણે એમ પણ કહ્યું હતું કે, આ સંબંધે કોઇપણ પ્રકારની આળસને કોઇ જ અવકાશ નથી.
પ્રધાનમંત્રીએ દિલ્હીમાં આ મહામારીની સ્થિતિને નિયંત્રણમાં લાવવા માટે કેન્દ્ર અને રાજ્ય તેમજ સ્થાનિક પ્રશાસને કરેલા પ્રયાસોની પ્રશંસા કરી હતી. તેમણે એવા પણ નિર્દેશો આપ્યા હતા કે સમગ્ર NCR વિસ્તારમાં કોવિડ-19 મહામારીને નિયંત્રણમાં લાવવા માટે અન્ય રાજ્ય સરકારોએ પણ આ પ્રકારના દૃષ્ટિકોણને અનુસરવો જોઇએ.
અમદાવાદમાં શરૂ કરવામાં આવેલા 'ધનવંતરી રથ’ દ્વારા સર્વેલન્સ અને ઘર આધારિત સંભાળના સફળ ઉદાહરણનો તેમણે ખાસ ઉલ્લેખ કર્યો હતો અને નિર્દેશો આપ્યા હતા કે, અન્ય વિસ્તારોમાં પણ આવી કામગીરીનું અનુસરણ કરી શકાય. પ્રધાનમંત્રીએ એવા પણ નિર્દેશો આપ્યા હતા કે, તમામ અસરગ્રસ્ત રાજ્યો તેમજ ઉચ્ચ ટેસ્ટ પોઝિટીવિટી વાળા સ્થળોને વાસ્તવિક સમયમાં રાષ્ટ્રીય સ્તરે દેખરેખ અને દિશાનિર્દેશ ઉપલબ્ધ કરાવવા જોઇએ.
DS/BT
(
સ્વાસ્થ્ય અને પરિવાર કલ્યાણ મંત્રાલય
કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193.53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 14.48 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
14,48,56,780
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 14.48 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 149
પ્રધાનમંત્રીનું કાર્યાલય
પ્રધાનમંત્રી શ્રીએ રાષ્ટ્રીય રમતના સહભાગીઓમાં ગરબાની લોકપ્રિયતા પર ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ કહ્યું છે કે રમતગમતની બેઠક ખેલાડીઓને વિવિધ સંસ્કૃતિઓથી પરિચિત થવાની તક પૂરી પાડે છે.
સ્પોર્ટ્સ ઓથોરિટી ઓફ ઈન્ડિયાના ટ્વીટના જવાબમાં પ્રધાનમંત્રી શ્રીએ ટ્વિટ કર્યું.
“સ્પોર્ટ્સ મીટ રસપ્રદ છે કારણ કે તે ખેલાડીઓને વિવિધ સંસ્કૃતિઓથી પરિચિત થવાની તક આપે છે. નેશનલ ગેમ્સના સહભાગીઓમાં ગરબાને લોકપ્રિયતા પ્રાપ્ત થતા જોઈને આનંદ થયો.
YP/GP/JG
(
પ્રધાનમંત્રીનું કાર્યાલય
પ્રધાનમંત્રી શ્રીએ બોડોફા ઉપેન્દ્રનાથ બ્રહ્માને તેમની જન્મજયંતી પર યાદ કર્યા
પ્રધાનમંત્રી શ્રી નરેન્દ્ર મોદીએ બોડોફા ઉપેન્દ્રનાથ બ્રહ્માને તેમની જન્મજયંતી પર શ્રદ્ધાંજલિ આપી છે. શ્રી મોદીએ કહ્યું કે બોડોફા ઉપેન્દ્રનાથ બ્રહ્માનું જીવન લોકોના કલ્યાણ માટે સમર્પિત હતું. ભારત સરકાર અને આસામ સરકાર તેમના સપનાને સાકાર કરવા અને અદ્ભુત બોડો લોકોના સશક્તીકરણ માટે કામ કરવા અસંખ્ય પ્રયાસો કરી રહી છે, એમ પ્રધાનમંત્રીએ વધુમાં ઉમેર્યું હતું.
આસામના મુખ્ય પ્રધાન, શ્રી હિમંતા બિસ્વા સરમા દ્વારા કરાયેલી ટ્વીટ થ્રેડના જવાબમાં, પ્રધાનમંત્રીએ કહ્યું;
“બોડોફા ઉપેન્દ્રનાથ બ્રહ્માનું જીવન લોકોના કલ્યાણ માટે સમર્પિત હતું. તેમની જન્મજયંતી પર તેમને યાદ કરીએ છીએ. ભારત સરકાર અને આસામ સરકાર તેના સપનાને સાકાર કરવા અને અદ્ભુત બોડો લોકોના સશક્તીકરણ માટે કામ કરવા માટે અસંખ્ય પ્રયાસો કરી રહી છે.”
GP/JD
(
સમાજીક ન્યાય અને અધિકારીતા મંત્રાલય
સીઆરસી, અમદાવાદના નવા ભવનનું અને સામાજિક ન્યાય અને અધિકારીતા મંત્રાલય માટે સલાહકાર સમિતિની બેઠકનું 13.08.2023ના રોજ ઉદઘાટન
ભારત સરકારના સામાજિક ન્યાય અને અધિકારીતા વિભાગના માનનીય મંત્રી ડો.વિરેન્દ્ર કુમાર 13.08.2023ના રોજ અમદાવાદના કોમ્પોઝિટ રિજનલ સેન્ટર ના નવા ભવનનું ઉદઘાટન કરશે. આ પ્રસંગે માનનીય સામાજિક ન્યાય અને અધિકારીતા રાજયમંત્રીશ્રી એ.નારાયણસ્વામી, સંસદ સભ્ય  માનનીય સાંસદ શ્રી હસમુખભાઈ સોમાભાઈ પટેલ, ગુજરાત સરકારના સામાજિક ન્યાય અને અધિકારીતા અને મહિલા અને બાળ વિકાસ વિભાગના માનનીય મંત્રી શ્રીમતી ભાનુબેન મનોહરભાઈ બાબરીયા તથા ડીઈપીડબલ્યુડીના સચિવ શ્રી રાજેશ અગ્રવાલ સહિત મહાનુભાવો ઉપસ્થિત રહેશે.
સીઆરસી, અમદાવાદના હાલના કેમ્પસ એરિયામાં આશરે 16.20 કરોડ રૂપિયાના ખર્ચ સાથે નવી ઇમારતનું નિર્માણ કરવામાં આવ્યું છે. આ ઇમારતને હાલમાં બે માળ સાથે ડિઝાઇન કરવામાં આવી છે, જેમાં ભવિષ્યમાં ચોથા માળ સુધી વિસ્તરણની જોગવાઈ કરવામાં આવી છે. આ બિલ્ડિંગમાં 44 રૂમ છે, જેમાં કુલ કાર્પેટ એરિયા 3352.05 ચોરસ મીટર, કોન્ફરન્સ રૂમ, મલ્ટિપર્પઝ હોલ તેમજ પીએન્ડઓ વર્કશોપ, ફિઝિયોથેરાપી અને ઓક્યુપેશનલ થેરાપી એકમોની સુવિધા સાથે દરેક વિભાગ માટે વિશાળ ક્લાયન્ટ વેઇટિંગ એરિયા છે. દિવ્યાંગજનો માટે સુલભ લિફ્ટ અને રેલિંગ સાથે રેમ્પ્સ જેવી સુલભતા સુવિધાઓ પ્રદાન કરવા ડિઝાઇનમાં વિશેષ કાળજી લેવામાં આવી છે. તમામ પ્રકારની વિકલાંગતાઓ માટે વ્યાપક પુનર્વસન સેવાઓ પ્રદાન કરવાની દ્રષ્ટિથી આ ઇમારતની સ્થાપના કરવામાં આવી છે.
3. ઉદઘાટન સમારંભ પછી સામાજિક ન્યાય અને અધિકારીતા મંત્રાલય માટે સંસદીય સલાહકાર સમિતિની બેઠક યોજાઈ હતી, જેનું આયોજન કરવામાં આવશે અને તેની અધ્યક્ષતા સામાજિક ન્યાય અને સશક્તિકરણ માટેનાં મંત્રીમંડળનાં મંત્રી ડૉ. વિરેન્દ્ર કુમાર કરશે. આ બેઠકમાં દિવ્યાંગ વ્યક્તિઓના સશક્તિકરણ વિભાગ સાથે સંબંધિત સંયુક્ત પ્રાદેશિક કેન્દ્ર ની કામગીરીની સમીક્ષા અને રાષ્ટ્રીય અનુસૂચિત જાતિ નાણાં અને વિકાસ નિગમ , રાષ્ટ્રીય પછાત વર્ગોના નાણાં અને વિકાસ નિગમ  અને સામાજિક ન્યાય અને અધિકારીતા વિભાગ ને લગતા નેશનલ સફાઇ કર્મચારી ફાઇનાન્સ એન્ડ ડેવલપમેન્ટ કોર્પોરેશન ની કામગીરીની સમીક્ષા જેવા મુદ્દાઓ પર ચર્ચા થવાની સંભાવના છે.
CB/GP/JD
(Visitor Counter : 68